8a C. PLINII HIST. NAT. LIB. XXXV. 



Sunt qui et naphtham , de qua in secundo diximus 

 volumine, bituminis generi adscribant. Verum ardens 

 ejus vis ignium naturae cognata , procul ab omni usu 

 abest. 



Bituminis probatio, ut quam maxime splendeat, sitque 

 ponderosum ac grave : laeve autem modice , quoniam 

 adulteratur pice. Vis quae sulphuris : sistit , discutit , 

 eontrahit, glutinat. Serpentes nidore fugat accensum. 

 Ad suffusiones oculorum et albugines babylonium effi- 

 eax traditur : item ad lepras , lichenas , pruritusque cor- 

 porum. Illinitur et podagris. Omnia autem ejus gnera 

 incommodos oculorum pilos replicant. Dentium dolori- 

 bus medentur simul cum nitro illita. Tussim veterem et 

 anhelitus cum vino potum emendat. Dysentericis etiam 

 datur eodem modo, sistitque alvum. Cum aceto vero 

 potum discutit concretum sanguinem, et detrahit. Miti- 

 gat lumborum dolores , item articulorum. Cum farina 

 hordeacea impositum , emplastrum peculiare facit sui 

 nominis. Sanguinem sistit. Vulnera colligat. Glutinat 

 nervos. Utuntur etiam ad quartanas bituminis drachma, 

 et hedyosmi pari pondre cum myrrhae obolo subacti. 

 Comitiales morbos ustum deprehendit. Vulvarum stran- 

 gulationes olfactum discutit cum vino et castoreo. Pro- 

 cidentes suffitu reprimit. Purgationes feminarum in vino 

 potum elicit. In reliquo usu aeramentis illinitur, firmatque 



